# ROMÂNIA

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**DIRECŢIA POLIŢIA LOCALĂ TÂRGU MUREȘ**

**SERVICIUL JURIDIC ȘI RELAȚII PUBLICE**

Operator de date înregistrat la A.N.S.P.D.C.P.sub nr. 21134/2011

Târgu Mureş, 540015 – str. Gheorghe Doja nr. 9, jud.Mureș

Tel./ Fax.: 0265 – 250.760, e-mail: politialocala@tirgumures.ro

4

4

 

Nr.\_\_\_\_\_\_\_ din \_\_\_\_\_\_\_\_\_\_\_

 INIȚIATOR,

 PRIMAR

 SOÓS ZOLTÁN

**Referat de aprobare**

**la Proiectul de hotărâre privind modificarea H.C.L. nr. 392/27.10.2022 privind actualizarea componenței comisiei locale de avizare a cererilor de organizare a adunărilor publice, la nivelul Consiliului Local al Municipiului Târgu Mureș, înființată prin H.C.L. nr. nr. 8 din 09 noiembrie 2020**

În baza H.C.L. nr. 8 din 09 noiembrie 2020 a fost înființată Comisia locală de avizare a cererilor de organizare a adunărilor publice la nivelul Consiliului Local al Municipiului Târgu Mureș, comisie a cărei componență a fost, ulterior, actualizată prin H.C.L. nr.392/27 octombrie 2022.

 Prin adresa nr. 14.251/I/SVI din 22.11.2022 a Instituției Prefectului-Județul Mureș, înregistrată la Municipiul Târgu Mureș sub nr. 95.903/07.12.2022 și apoi, la Direcția Poliția Locală Târgu Mureș sub nr. 10894/din 08.12.2022, s-a comunicat faptul că, în urma exercitării controlului de legalitate de către Prefect, referitor la H.C.L. nr. 392/27.10.2022 privind actualizarea componenței comisiei locale de avizare a cererilor de organizare a adunărilor publice la nivelul Consiliului Local al Municipiului Târgu Mureș înființată prin H.C.L. nr. nr. 8 din 09 noiembrie 2020, s-a constatat că, reprezentantul Direcției Poliția Locală Târgu Mureș a fost numit în comisia de avizare, contrar prevederilor art. 8 din Legea nr. 60/1991 privind organizarea și desfășurarea adunărilor publice, republicată cu modificările și completările ulterioare.

 De asemenea, prefectul județului Mureș solicită prin adresa sus-menționată, să se procedeze de urgență la modificarea H.C.L. nr. 392/27.10.2022 adoptată de către Consiliul Local Târgu Mureș, în sensul eliminării din componența acestei comisii a reprezentantului Direcției Poliția Locală Târgu Mureș, în caz contrar, fiind aplicabile prevederile art. 3 alin. (1) din Legea nr. 554/2004 – Legea contenciosului administrativ, republicată cu modificările și completările ulterioare.

 Libertatea cetățenilor de a-și exprima opiniile politice, sociale sau de altă natură, de a organiza mitinguri, demonstrații, manifestații, procesiuni și orice alte întruniri și de a participa la acestea este garantată prin lege (art.1 din Legea nr.60/1991 privind organizarea şi desfăşurarea adunărilor publice, republicată, cu modificările și completările ulterioare).

 Adunările publice - mitinguri, demonstrații, manifestații, competiții sportive, procesiuni și altele asemenea, ce urmează să se desfășoare în piețe, pe căile publice ori în alte locuri în aer liber, se pot organiza numai după declararea prealabilă prevăzută de prezenta lege (art.1 alin 2 din Legea 60/1991).

 Conform prevederilor art.8 din Legea nr. 60/1991 privind organizarea şi desfăşurarea adunărilor publice, republicată, cu modificările și completările ulterioare: ***„ Se înființează comisia de avizare a cererilor de organizare a adunărilor publice la nivelul tuturor consiliilor locale, formată din primar, secretarul comunei sau al orașului, după caz, reprezentanți ai poliției și ai jandarmeriei. ”***

 În baza cadrului legal sus-amintit, referitor la înființarea comisiei locale de avizare a cererilor de nivelul consiliilor locale a unei comisii de avizare a cererilor de organizare a adunărilor publice, propunem modificarea H.C.L. nr. 392/27.10.2022, în sensul eliminării din compenența acesteia a reprezentantului Direcției Poliția Locală Târgu Mureș.

 În aplicarea reglementărilor legale enunțate și având în vedere cele expuse anterior, respectiv în scopul asigurării unui climat de ordine și liniște publică pe raza administrativ-teritorială a Municipiului Târgu-Mureș, în conformitate cu prevederile art. 196 alin. (1) din O.U.G. nr. 57/2019 privind Codul administrativ, propunem spre dezbatere și aprobare Consiliului Local al Municipiului Târgu Mureș, **proiectul de hotărâre** **privind modificareaH.C.L. nr. 392/27.10.2022 privind actualizarea componenței comisiei locale de avizare a cererilor de organizare a adunărilor publice, la nivelul Consiliului Local al Municipiului Târgu Mureș, înființată prin H.C.L. nr. nr. 8 din 09 noiembrie 2020.**

.

 **DIRECTOR EXECUTIV ȘEF SERVICIU**

 Matiș Raul-Dacian Morar Elena-Anca

 **Întocmit:**

 SJRP/BIG/2Ex./11.01.2022